Nora Ģakova

Nora Ģakova (; dzimusi ) ir albāņu tautības Kosovas džudiste, kas līdz 2011. gadam pārstāvējusi Albāniju. Viņa startē vieglajā svarā — klasē līdz 57 kg.

 Karjera 
2010. gadā Nora Ģakova  kā neatkarīga dalībniece  piedalījās Pasaules džudo U20 meistarsacīkstēs un ieņēma tur septīto vietu.Pasaules džudo U20 meistarsacīkšu rezultāti. 2011. gadā, pārstāvot Albāniju, viņa uzvarēja divus starptautiskus U20 turnīrus Leibnicā un Pakšā.2011. gada Eiropas kausa izcīņas U20 rezultāti. Pārstāvot Kosovu 2012. gadā viņa uzvarēja Šveices atklātajās džudo meistarsacīkstēs Ženēvā.2012. gada Šveices džudo meistarsacīkšu rezultāti. 2012. gada Pasaules kausa izcīņas sacensībās Roma viņa izcīnīja trešo vietu, šeit startējot kā neatkarīga sportiste.2012. gada pasaules kausa izcīņas rezultāti Romā.

2013. gadā kā kosoviete viņa ieguva septīto vietu Pasaules meistarsacīkstēs.2013. gada Pasaules meistarsacīkšu rezultāti. No šī brīža turpmāk viņa startējusi tikai kā Kosovas pārstāve. 2014. gadā Vroclavā viņa ieguva U23- Eiropas meistartitulu. 2015. gada Eiropas meistarsacīkstes bija iekļautas Eiropas spēļu programmā un notika Baku. Ģakova pusfinālā zaudēja ungārietei Hedvigai Karakasai un ieguva bronzas medaļu. Gadu vēlāk Eiropas meistarsacīkšu pusfinālā Kazaņā viņa piekāpās bulgārietei Ivelinai Iljevai un, tāpat kā pirms gada, mājup atveda bronzas medaļu.

2016. gada vasaras olimpiskajās spēlēs no Kosovas piedalījās divas džudistes: Majlinda Kelmendi ieguva zelta medaļu pusvieglā svarā, bet Nora Ģakova piedzīvoja zaudējumu pret rumānieti Korinu Keprioriu un ieņēma devīto vietu vieglajā svarā.Noras Ģakovas rezultāti olimpiskajās spēlēs.  

 Atsauces 

 Ārējās saites 

 Noras Ģakovas profils mājas lapā JudoInside.com  
 Noras Ģakovas profils Starptautiskās Džudo federācijas mājas lapā. 

Kategorija:1992. gadā dzimušie
Kategorija:Albānijas sportisti
Kategorija:Kosovas džudisti
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki
Kategorija:Kosovas olimpiskie zelta medaļnieki
Kategorija:Olimpiskie zelta medaļnieki džudo
Kategorija:2024. gada vasaras olimpisko spēļu dalībnieki